##### Dobavitelj izdelkov iz plemenitih kovin Datum:

Naslov Izdaja:

**Podatke navedene v poševnem tisku v celotnem besedilu, če vam ustrezajo spremenite v navadni tisk, ves ostali poševni tisk, ki ga ne rabite, pa izbrišete!**

## TEHNIČNA DOKUMENTACIJA

## izdelovalec izdelkov iz plemenitih kovin

V skladu z drugim odstavkom 15. člena Zakona o izdelkih iz plemenitih kovih (Uradni list RS, št. 4/06-uradno prečiščeno besedilo in št. 7/18) zagotavlja dobavitelj ……………………………………….. izdelovalec izdelkov iz plemenitih kovin, skladnost izdelkov s predpisi z vzdrževanjem sistema kakovosti in predpisane tehnične dokumentacije, ob pogojih iz 17. člena zakona in na način predpisan s Pravilnikom o podrobnejši vsebini tehnične dokumentacije, ki jo izdelajo in vzdržujejo dobavitelji izdelkov iz plemenitih kovin pri samostojnem zagotavljanju izdelkov s predpisi (Uradni list RS, št. 113/2000 in št. 44/2022).

**l. Proizvodni proces**

1.1. Materiali

Pri pridelavi zlitin uporabljamo naslednje vhodne surovine :

*Opišite kaj so vaši vhodni materiali in kdo so dobavitelji, npr.*

* *dobavitelja zlata čistine 999,9 je XY d.d. in AB d.o.o.,*
* *poleg nakupa čistega zlata uporabljamo kot izhodno surovino tudi odkupljeno lomljeno zlato, ki ga prečistijo z rafinacijo v XY d.d. Tako prečiščeno zlato ima čistino ……,*
* *različne magic legure dobavlja AB d.o.o.,*
* *lot dobavlja CD d.o.o,*
* *polizdelke kot so patenti za uhane, zaponke in karabini za verižice dobavlja XY d.d..*
* *polizdelke prstane dobavlja AB d.o.o.*.

*Če imate kakšen certifikat o kvaliteti vhodnih surovim s strani vaših dobaviteljev oz. morebitna poročila o rezultatih analiz vhodnih surovin, jih priložite.*

V podjetju ………………………izdelujemo izdelke iz spodaj naštetih zlitin plemenitih kovin izbranih standardnih stopenj čistin:

*Naštejete vse zlitine, ki jih izdelujete in kakšna je njihova sestava:*

*Primer:*

*Ag 925: sestava Ag in Cu*

*Au rdeče 585: sestava Au, Ag, Cu.*

*Za vsako posamezno zlitino, ki jo izdelujete, na kratko opišete postopek priprave, če je osnovni postopek enak za več zlitin ga lahko združite:*

*npr.*

- Au rumeno 750:

Odtehtamo ustrezne količine posameznih sestavin in jih segrejemo v grafitnem talilnem lončku ob prisotnosti boraksa, da se stalijo. Staljeno maso dobro premešamo, in jo nato izlijemo v kovinski kalup, kjer se ohladi v obliki palice. Sledijo le stopnje mehanske obdelave zlitine, ki ne vplivjo na sestavo in čistino končnih izdelkov.

1.2.Opis tehnoloških postopkov

*Opišete bistvene stopnje proizvodnega procesa. Če želite, lahko sledite spodaj navedenemu primeru s tem, da upoštevate posebnosti vaše lastne proizvodnje, kaj izpustite in kaj dodate.*

Primer:

*Na osnovi delovnega naloga (ali pa opredelite kdo naroči delavcu pričetek dela) in ob upoštevanju ustrezne recepture se izdela določena zlitina za proizvodnjo polizdelkov in izdelkov. Za posamezen proizvodni proces se vodi proizvodni list z vsemi bistvenimi podatki o proizvodnem procesu (masa uporabljenih surovin, postopek priprave zlitine, označitev zlitine po vlivanju, itd.).*

*- Izbor surovin, tehtanje:*

*Za zahtevano količino izbrane zlitine se na osnovi receptur, ki se hranijo v arhivu, sestavi zlitina (opomba: receptur, ki so poslovna skrivnost, ni potrebno dobesedno opisovati. Napišite samo kje jih hranite, tako da jih lahko ob kontrolnem pregledu s strani Urada RS za meroslovje po potrebi dejansko predložite v dokaz). Pri pripravi izbrane zlitine položimo na dno talilnega lonca točno določeno maso posameznih dodatkov in na koncu še čiste plemenite kovine. Za tehtanje posameznih komponent uporabimo precizno tehtnico (znamka tehtnice) z najmanjšim razdelkom ………g. Stehtamo najprej vsako sestavino zlitine posamezno in nato določimo še skupno maso. Tehtnica mora biti ustrezno pregledana in overjena.*

*- Taljenje in vlivanje:*

Taljenje pripravljenih komponent izvršimo v …………. Ko se ves material stali, ga temeljito premešamo z grafitno palico. Sledi vlivanje zlitine iz talilnega lonca v kalup v obliki plošče dimenzij …debeline, ……širine in ……višine. Po taljenju surovce opremimo z etiketo s katero označimo za katero zlitino gre in tako zagotovimo sledljivost.

Opišite kako prekontrolirate čistino zlitine. Ali s preskusom na lidijskem kamnu ali morda z oddajo kosa zlitine v analizo Uradu RS za meroslovje. Rezultati teh preskusov se dokumentirajo in so sestavni del tehnične dokumentacije. Ko se potrdi pravilna sestava zlitine se prične s proizvodnjo posameznih izdelkov iz pregledane zlitine.

- Predelava surovcev:

*Polizdelke izdelujemo iz surovcev z valjanjem, vlečenjem, stiskanjem, žaganjem, izsekovanjem in termično obdelavo. Polizdelki se lahko pripravijo tudi z vlivanjem v kalupe.*

*- Mehanska obdelava polizdelkov:*

*Po pripravi polizdelkov sledi njihova mehanska obdelava, vendar le ta ne vpliva na čistino končnega izdelka. Mehanska obdelava vključuje brušenje, montažo, vkovanje kamnov, galvansko obdelavo, poliranje in označevanje izdelkov. Pri montaži, sestavljanju ali obdelavi uporabljamo lote z različnimi tališči. Uporabljamo lote iste čistine in barve kot je osnovna zlitina, zato da le-ti ne vplivajo na čistino samega izdelka. Sestavljene izdelke poliramo. Z galvansko obdelavo izvedemo srebrenje ali rodiranje površin izdelkov. Dragocene kamne vkujemo ročno.*

**2. Preskušanje izdelkov**

Preskušanje ustrezne kvalitete izdelkov, po potrebi vhodnih surovin ter posameznih zlitin izdelanih z lastnim proizvodnim procesom, s kvantitativnimi metodami izvaja za nas laboratorij Sektorja za nacionalne etalone in kemijska merjenja Urada RS za meroslovje.

Ustrezno čistino posameznih proizvedenih zlitin preverimo s preliminarnimi testi vsake proizvedene zlitine na lidijskem kamnu, dokumentiramo*, (po izbiri izdelovalca se lahko preveri kvaliteta tudi s kvantitativno analizo na Uradu RS za meroslovje).* Šele, ko je potrjena ustrezna čistina zlitine, pristopimo k izdelavi izdelkov.

Pri ugotavljanju čistin izdelkov iz plemenitih kovin na lidijskem kamnu, izvedemo odbiranje v skladu s standardom SIST ISO 2859-1 (Tabela 1, stolpec B). Število izdelkov za analizo izberemo glede na celokupno število kosov izdelkov izdelanih iz iste zlitine (npr. če imamo skupaj 50 izdelkov iz Au 585 in 1200 izdelkov iz srebra 925. Pogledamo v stolpec B, in izberemo 8 izdelkov iz Au 585 in 80 izdelkov iz Ag 925 za preskus na lidijskem kamnu). Če pri katerem koli izdelku izbranem po načinu B določimo prenizko stopnjo čistine, izvedemo ustrezne korektivne ukrepe. Rezultate opisanih preliminarnih analiz dokumentiramo (število in masa preskušenih izdelkov, rezultat analiz).

Razporeditev v posamezno skupino je narejena na osnovi letne evidence števila proizvednih izdelkov za posameznega dobavitelja, ki jo vodi Urad RS za meroslovje. O razporeditvi boste obveščeni po predaji tehnične dokumentacije!

***Primer 1****; velja za samodeklarante izdelovalce izdelkov iz plemenitih kovin, katerih letna proizvodnja je manj kot 4800 kosov izdelkov letno:*

*pristopimo k označitvi izdelkov z ustreznimi oznakami oz. tiste izdelke, ki jih iz tehničnih razlogov ne moremo označiti izdamo potrdilo o skladnosti (POS). Lahko pa se odločimo še za potrditev naših preliminarnih testov in izdelke odvzamemo še v skladu z zadnjim stolpcem, Tabele 1. Te izdelke dostavimo v pregled s kvantitativno kemijsko analizo v Sektor za nacionalne etalone in kemijska merjenja na Uradu RS za meroslovje. V tem primeru izvedemo označitev izdelkov šele, ko so znani rezultati kvantitativne kemijske analize. V kolikor so* *rezultati analiz enega ali več izbranih vzorcev negativni, izdelkov ne označimo oz. zanje ne izdamo potrdila o skladnosti, temveč izvedemo ustrezne korektivne ukrepe, dokumentiramo.*

***Primer 2;*** *velja za samodeklarante izdelovalce izdelkov iz plemenitih kovin, katerih letna proizvodnja je večja kot 4800 kosov letno:*

*izdelke odvzamemo še v skladu z zadnjim stolpcem, Tabele 1, in jih dostavimo v kvantitativno kemijsko analizo v Sektor za nacionalne etalone in kemijska merjenja na Uradu RS za meroslovje. Če rezultati kvantitativnih kemijskih analiz potrdijo deklarirano standardno stopnjo čistine pristopimo k označitvi izdelkov z ustreznimi oznakami oz. za tiste izdelke, ki jih iz tehničnih razlogov ne moremo označiti izdamo potrdilo o skladnosti (POS). V primeru, da so* *rezultati analiz enega ali več izbranih vzorcev negativni, izdelkov ne označimo oz. zanje ne izdamo potrdila o skladnosti, temveč se v dogovoru s Sektorjem za nacionalne etalone in kemijska merjenja Urada RS za meroslovje odločimo za ponovno vzorčenje in kvantitativno kemijsko analizo ali pa izvedemo ustrezne korektivne ukrepe.*

Izdelke narejene v posameznem proizvodnem procesu ustrezno označimo oz. izdamo zanje potrdilo o skladnosti (POS) šele, ko so opravljene in dokumentirane predhodno opisane kemijske analize izbranih vzorcev.

**Tabela 1:** Načrt odbiranja izdelkov iz plemenitih kovin glede na število kosov narejenih v posameznem proizvodnem procesu, v skladu s standardom SIST ISO 2859-1

|  |  |  |  |
| --- | --- | --- | --- |
| **Št. narejenih izdelkov** | **Št. odbranih izdelkov**  **Načrt A** | **Št.odbranih izdelkov**  **Načrt B** | **Št. odvzetih izdelkov za kvantitativno kemijsko analizo** |
| 1 | 1 | 1 | 0 ali1 |
| 2-8 | 2 | 2 | 1 |
| 9-15 | 2 | 3 | 1 |
| 16-25 | 3 | 5 | 1 |
| 26-50 | 5 | 8 | 1 |
| 51-90 | 5 | 13 | 2 |
| 91-150 | 8 | 20 | 2 |
| 151-280 | 13 | 32 | 2 |
| 281-500 | 20 | 50 | 3 |
| 501-1200 | 32 | 80 | 3 |
| 1201-3200 | 50 | 125 | 4 |
| 3201-10000 | 80 | 200 | 4 |
| 10001-35000 | 125 | 315 | 5 |

**3. Označevanje izdelkov**

Izdelke iz lastne proizvodnje bomo v podjetju …………………označili z naslednjimi oznakami:

* oznaka standardne stopnje čistine:

*Napišite katere oznake standardne stopnje čistine boste odtisnili npr.*

*- 333*

*- 585*

*- 750*

*- 925*

* oznaka dobavitelja izdelovalca (priloga 1) *Priložite fotokopijo znaka dobavitelja izdelovalca iz odločbe.*
* oznaka skladnosti "S".

Da zagotovimo čim boljšo zaščito in varovanje pred ponarejanjem hranimo vse žige………, dostop do varovanega mesta pa imajo le za to pooblaščene osebe. *Označevanje izdelkov poteka v za to* *opremljenih in* *varovanih prostorih (napišite le, če je res).*

Po registraciji dobavitelja samodeklaranta smo na podlagi odločbe izdelali žig "S", ki smo ga na Urad RS za meroslovje, zaradi hrambe odtisa znaka na medeninasti oziroma drugi evidenčni plošči, dostavili dne………………

Za izdelke, ki so našteti v 6. členu Zakona o izdelkih iz plemenitih kovin (npr. Izdelki, ki so tako drobni in občutljivi, da nanje iz tehničnih razlogov ni mogoče vtisniti ustrezne oznake npr. krhki izdelki, občutljivi izdelki…), bomo v podjetju ……………………….izdali potrdilo o skladnosti (POS, priloga 2).

Izdelke bomo ustrezno označili šele takrat, ko se zaključi proizvodni proces oziroma vse operacije, ki bi lahko na čistino izdelka kakor koli vplivale, in po tem ko se izvedejo ustrezne kvalitativne in kvantitativne analize, kot so podrobneje opisane v poglavju 2. Izdelke iz lastne proizvodnje bomo preden jih damo v promet ustrezno označili v skladu z določili zakona o izdelkih iz plemenitih kovin oziroma bomo zanje izdali ustrezno potrdilo o skladnosti (POS).

Vsi končni izdelki, ki so sestavljeni iz več sestavnih delov bodo izdelani tako, da so sestavni deli med seboj čvrsto povezani oziroma neločljivi. Če pa je izdelek sestavljen iz več nepovezanih delov, bo vsak del le-tega ustrezno označen. Pri označevanju izdelkov bomo upoštevali vsa določila, kot so podana v Zakonu o izdelkih iz plemenitih kovin, IV poglavje: Označevanje izdelkov.

* Izdelke označujemo *opišite na kakšen način označujete izdelke npr. ročno, z ročnim žigosnim strojčkom, z laserskim gravirnim strojem*, v skladu z Navodilom o načinu označevanja izdelkov iz plemenitih kovin (Uradni list RS, št. 27/01, str. 2870).

**4. Preventivni in korektivni ukrepi**

Da zagotovimo skladnost izdelkov s predpisi glede oznak, izvajamo sledeče korektivne ukrepe. Preden damo izdelke v promet jih s končno kontrolo pregledamo ali so pravilno označeni. Če opazimo pomanjkljivo označene izdelke ukrepamo in sicer:

* izdelke z manjkajočimi in neustreznimi oznakami izločimo. Neustrezne oznake izbrišemo ter izdelke ustrezno označimo. V primeru manjkajočih oznak dodamo manjkajoče oznake.

Da zagotovimo skladnost izdelkov s predpisi glede čistine, izvajamo sledeče korektivne ukrepe:

* vse izdelke izdelane iz iste zlitine ustrezno označimo oz. zanje izdamo potrdilo o skladnosti (POS) šele tedaj, ko preskusi izbranih vzorcev pokažejo, da izdelki ustrezajo določeni standardni stopnji čistine.
* v kolikor so rezultati analiz nižji od predvidene standardne stopenje čistine, izdelke označimo s prvo nižjo standardno stopnjo čistine ali pa se odločimo za rafinacijo materiala.

Vse izdelke damo v promet šele, ko so ustrezno pregledani in označeni.

V kolikor izvajate še katere koli druge ukrepe za odkrivanje napak v proizvodnji in pri označevanju, to opišite. Možno je, da poleg preskusa na kamnu, ki ga izvajate sami, občasno recimo na vsakih npr. 100 izdelkov ali npr. enkrat na mesec posredujete izdelke v kvantitativno analizo na Urad. Tako lahko sami dodatno kontrolirate svojo proizvodnjo, oziroma rešite morebitne dileme, in niste omejeni samo na poskuse na lidijskem kamnu. To je povsem vaša odločitev, v tem primeru negativni rezultati analiz ne vplivajo na status samodeklaranta. Važno pa je, da so **ob kontrolnem pregledu** **vsi preskušeni izdelki brezhibni!!!.**

**5. Vodenje dokumentacije in hranjenje zapisov**

Za vsako serijo izdelkov iz iste zlitine, ki jo označujemo vodimo ustrezno dokumentacijo, to je izpolnjen obrazec s podatki o žigosanju (priloga 3), v katerega vnašamo podatke:

* o datumu žigosanja in zaporedni številka za tekoče leto
* o vrsti in čistini zlitine
* vrsta izdelkov (samo naštejemo npr. verižice in prstani, ali pa obeski in uhani, itd.)
* o celokupnem številu vseh kosov izdelkov in njihovi skupni masi
* o številu preskušenih izdelkov in njihovi skupni masi, vrsto uporabljene analizne metode z rezultati analiz (morebitna originalna poročila Urada o rezultatih preskusa priložimo)
* o številu in celokupni masi izdelkov pri katerih je bila ugotovljena neskladnost ter podatke o izvedenih korektivnih ukrepih za odpravo neskladnosti.
* o skupni količini (to je skupno število in masa vseh kosov) z “S” označenih izdelkov ter izdelkov za katere je bilo izdano potrdilo o skladnosti (POS).
* podpis odgovorne osebe.

Kot morebitno prilogo k obrazcu s podatki o žigosanju priložimo:

* originalna Poročila Urada o rezultatih preskusov surovin ali izdelkov, ki so bili izvedeni poleg preskusa na lidijskem kamnu.
* morebitne druge zapise, potrebne za ustrezno vodenje in preglednost evidenc o preskušenih in označenih izdelkih s strani dobavitelja.

Vse izpolnjene obrazce skupaj s prilogami shranjujemo v enotno mapo za tekoče leto in vso dokumentacijo hranimo pet let!

**6. Poročila**

O količini izdelkov (skupno število kosov in skupna masa glede na vrsto plemenite kovine), ki smo jih označili ter dali v promet, vsake tri mesece predvidoma do 15.4., 15.7., 15.10. in 15.1. obvestimo Urad RS za meroslovje na posebnem obrazcu (priloga 4) oziroma z vnosom v bazo MIRS-INFO preko oddaljenega dostopa. Istočasno obvestimo Urad tudi o številu izdanih potrdil o skladnosti (POS) v trimesečnem obdobju, ter navedemo skupno maso in število kosov tako obravnavanih izdelkov.

Poročila o trimesečnih obdobjih (1.1. do 31.3., 1.4. do 30.6., 1.7. do 30.9., 1.10. do 31.12.), ki jih posredujemo Uradu RS za meroslovje, hranimo pet let.

V primeru prenehanja samostojnega zagotavljanja skladnosti izdelkov s predpisi, bomo v poglavje Poročila vložili popis s številom in maso vseh označenih izdelkov z znakom “S”, ki še niso bili prodani. Vse popisane izdelke bomo predložili na Urad RS za meroslovje v dodatno brezplačno potrditev skladnosti in v dokumentacijo shranili potrdilo o predložitvi navedenih izdelkov.

**7. Posodabljanje**

Tehnično dokumentacijo redno pregledujemo in periodično posodabljamo vsaj enkrat letno. Uradu RS za meroslovje jo predložimo v okviru rednih letnih pregledov oziroma v primeru kakršnihkoli sprememb.

Tehnično dokumentacijo pripravil:

*Podpis*

*Napišete: Ime in priimek, naziv*

Tehnično dokumentacijo pregledal:

*Podpis*

*Napišete: Ime in priimek, glavna odgovorna oseba npr. direktor, vodja sektorja, itd*

**Priloga 1:**

Oznaka dobavitelja izdelovalca izdelkov iz plemenitih kovin

### Priložite fotokopijo slike vaše oznake z navedbo št. odločbe in datuma njene izdaje

**Priloga 2**:– *vnesite podatke dobavitelja in podpis, tako kot bo izgledalo v realnem primeru izdaje*

...............................................................................................................................

(dobavitelj)

izdaja

na podlagi tretjega odstavka 2. člena Pravilnika o vsebini in obliki potrdila o skladnosti izdelkov iz plemenitih kovin s predpisi (Uradni list RS, št. 112/07)

**POTRDILO O SKLADNOSTI IZDELKOV IZ**

**PLEMENITIH KOVIN S PREDPISI**

Št.

Izdelovalec izdelkov iz plemenitih kovin

Vrsta plemenite kovine

Stopnje čistine

Vrste izdelkov

Razlog izdaje potrdila iz prvega odstavka 6. člena Zakona o izdelkih iz plemenitih kovin (Uradni list RS, št. 4/06 – uradno prečiščeno besedilo in št. 7/18):

DATUM IN KRAJ IZDAJE

Izdelki izpolnjujejo vse zahteve iz Zakona o izdelkih iz plemenitih kovin (Uradni list RS, št. 4/06 – uradno prečiščeno besedilo in št. 7/18)

Podpis

pooblaščene osebe dobavitelja

**Priloga 3:** Obrazec s podatki o preskušanju in označevanju izdelkov iz iste zlitine oz. za set izdelkov, ki so sestavljeni iz iste kombinacije delov iz različnih zlitin

|  |  |
| --- | --- |
| Datum označevanja - žigosanja:  Zaporedna št.za tekoče leto: |  |
| Vrsta in čistina zlitine: |  |
| Vrste izdelkov: |  |
| Celokupno število vseh izdelkov (za uporabo v Tabeli 1):  Celokupna masa vseh izdelkov: |  |
| Število preskušenih izdelkov z rezultati: |  |
| Korektivni ukrepi, vrsta korektivnih ukrepov, za kakšno količino izdelkov (število in njihova celokupna masa): |  |
| Skupno število in skupna masa z oznako “S” označenih izdelkov, pri tem žigosanju: |  |
| Skupno število in skupna masa izdelkov, za katere je bilo, pri tem žigosanju, izdano potrdilo o skladnosti (POS): |  |

Podpis odgovorne osebe:

----------------------------------------

Morebitne priloge:

* originalna Poročila Urada o rezultatih preskusa surovin ali izdelkov, ki so bile izvedene poleg preskusa na lidijskem kamnu.

**Priloga 4:** Obrazec poročila Uradu RS za meroslovje za trimesečno obdobje za izdelke iz lastne proizvodnje (Uradni list RS, št. 113/2000). Obdobje: 1.1. do 31.3., 1.4. do 30.6., 1.7. do 30.9., 1.10. do 31.12.

#### POROČILO

**o preskušenih in označenih izdelkih za obdobje …………………………**

**Dobavitelj izdelovalec:** *Ime podjetja oz. izdelovalca*

1. Izdelki označeni z oznako “S” in oznako izdelovalca izdelkov iz plemenitih kovin

|  |  |  |
| --- | --- | --- |
| Vrsta plemenite kovine | Skupno število kosov označenih izdelkov | Skupna masa označenih izdelkov (g) |
| Platina |  |  |
| Zlato |  |  |
| Paladij |  |  |
| Srebro |  |  |

1. Izdelki za katere je bilo izdanih ……………… potrdil o skladnosti (POS)

|  |  |  |
| --- | --- | --- |
| Vrsta plemenite kovine | Skupno število kosov izdelkov, za katere so bila izdana POS | Skupna masa izdelkov za katera so bila izdana POS  (g) |
| Platina |  |  |
| Zlato |  |  |
| Paladij |  |  |
| Srebro |  |  |

Podpis odgovorne osebe:

-------------------------------------